กฎหมายการสรรหาและการดำรงตำแหน่งของคณะกรรมาธิการพิจารณาอุทธรณ์

พ.ศ. ๒๕๖๓

อาศัยอำนาจตามความในมาตรา ๔ วรรคหนึ่ง และมาตรา ๖๗ วรรคสอง แห่งพระราชบัญญัติ
การอุดมศึกษา พ.ศ. ๒๕๖๒ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ออกกฎกระทรวงไว้ว่าดังต่อไปนี้

ข้อ ๑ ในกฎกระทรวงนี้ “ประธานกรรมการ” มายความว่า ประธานกรรมการพิจารณาอุทธรณ์
“กรรมการผู้ทรงคุณวุฒิ” มายความว่า กรรมการผู้ทรงคุณวุฒิในคณะกรรมการพิจารณาอุทธรณ์
“ที่ประชุมร่วม” มายความว่า ที่ประชุมร่วมคณะกรรมการการอุดมศึกษาและความรวม
มาตรฐานการอุดมศึกษา

ข้อ ๒ ให้คณะกรรมการพิจารณาอุทธรณ์ซึ่งรัฐมนตรีแต่งตั้งโดยความเห็นชอบของที่ประชุมร่วม
ประกอบด้วยประธานกรรมการคนหนึ่ง และกรรมการผู้ทรงคุณวุฒิจำนวนเจ็ดคน ซึ่งแต่งตั้งจากผู้มีความรู้ความสามารถ ความเชี่ยวชาญและประสบการณ์เป็นที่ประจักษ์ด้านการอุดมศึกษาจำนวนห้าคน และดำเนินกฎหมายจำนวนสองคน

ให้รัฐมนตรีแต่งตั้งข้าราชการของสำนักงานปลัดกระทรวงคนหนึ่งซึ่งปลัดกระทรวง การอุดมศึกษา วิทยาศาสตร์ วิจัยและนวัตกรรม เสนอโดยความเห็นชอบของที่ประชุมร่วมเป็นกรรมการและเลขานุการ

ให้ปลัดกระทรวงการอุดมศึกษา วิทยาศาสตร์ วิจัยและนวัตกรรมแต่งตั้งข้าราชการของสำนักงานปลัดกระทรวงจำนวนไม่เกินสองคน เป็นผู้ช่วยเลขานุการ

ข้อ ๓ ประธานกรรมการและกรรมการผู้ทรงคุณวุฒิ ต้องมีคุณสมบัติตามไม่มีลักษณะต้องห้ามดังต่อไปนี้

(๑) มีสัญชาติไทย
(๒) มีอายุไม่ต่ำกว่าสามสิบห้าปี
(๓) ไม่เป็นบุคคลล้มละลาย
(๔) ไม่เป็นคนไร้ความสามารถหรือคนเสมือนไร้ความสามารถ
(๕) ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพตามกฎหมายว่าด้วยวิชาชีพ
(๖) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๗) ไม่เป็นคู่สัญญาหรือผู้มีส่วนได้เสียหรือผลประโยชน์โดยตรงในกิจการที่เกี่ยวข้องกับสำนักงานปลัดกระทรวงหรือหน่วยงานในสังกัดสำนักงานปลัดกระทรวง หรือสถาบันอุดมศึกษาเว้นแต่เป็นการศึกษาวิจัยหรือฝึกอบรมเพื่อประโยชน์ในการศึกษา
(๘) ไม่เป็นผู้ดำรงตำแหน่งนายกสภาสถาบันอุดมศึกษา กรรมการสภาสถาบันอุดมศึกษา หรืออธิการบดี
(๙) ไม่เป็นประธานกรรมการหรือกรรมการในคณะกรรมการมาตรฐานการอุดมศึกษา

ข้อ ๔ ให้สำนักงานปลัดกระทรวงทำหน้าที่เป็นหน่วยธุรการในการดำเนินการให้ได้มาซึ่งประธานกรรมการและกรรมการผู้ทรงคุณวุฒิ รวมทั้งการตรวจสอบคุณสมบัติและลักษณะต้องห้ามตามข้อ ๓ ของบุคคลซึ่งสมควรได้รับการเสนอชื่อเป็นประธานกรรมการและกรรมการผู้ทรงคุณวุฒิ และปฏิบัติหน้าที่อื่นในส่วนที่เกี่ยวข้องตามที่ที่ประชุมร่วมอบหมาย

ข้อ ๕ ในกรณีดำเนินการให้ได้มาซึ่งประธานกรรมการและกรรมการผู้ทรงคุณวุฒิตามข้อ ๒ วรรคหนึ่ง ให้สำนักงานปลัดกระทรวงเสนอชื่อบุคคลซึ่งมีคุณสมบัติและไม่มีลักษณะต้องห้ามตามข้อ ๓ เป็นประธานกรรมการคนหนึ่ง และกรรมการผู้ทรงคุณวุฒิจำนวนไม่เกินสองเท่าของแต่ละด้านเสนอต่อที่ประชุมร่วม

ให้ที่ประชุมร่วมพิจารณาให้ความเห็นชอบชื่อบุคคลซึ่งมีคุณสมบัติและไม่มีลักษณะต้องห้ามตามข้อ ๓ เป็นประธานกรรมการคนหนึ่ง และกรรมการผู้ทรงคุณวุฒิจำนวนเจ็ดคน แล้วเสนอให้รัฐมนตรีแต่งตั้งเป็นประธานกรรมการและกรรมการผู้ทรงคุณวุฒิ

ในการแต่งตั้งข้าราชการของสำนักงานปลัดกระทรวงเป็นกรรมการและเลขานุการให้ปลัดกระทรวงการอุดมศึกษา วิทยาศาสตร์ วิจัยและนวัตกรรม เสนอชื่อข้าราชการนั้นต่อที่ประชุมร่วมพิจารณาให้ความเห็นชอบก่อนเสนอรัฐมนตรีแต่งตั้ง ทั้งนี้ ผู้นั้นต้องไม่เป็นประธานกรรมการหรือกรรมการในคณะกรรมการมาตรฐานการอุดมศึกษา

ในกรณีที่เห็นสมควร ปลัดกระทรวงการอุดมศึกษา วิทยาศาสตร์ วิจัยและนวัตกรรม จะเสนอ
ต่อที่ประชุมร่วมเพื่อให้ความเห็นชอบเปลี่ยนแปลงข้าราชการของสำนักงานปลัดกระทรวงซึ่งเป็น
กรรมการและเลขานุการได้ตามความเหมาะสม และให้รัฐมนตรีดำเนินการตามมติที่ประชุมร่วม

ข้อ ๖ ประธานกรรมการและกรรมการผู้ทรงคุณวุฒิ มีวาระการดำรงตำแหน่งคราวละสี่ปี
และอาจได้รับแต่งตั้งใหม่อีกได้แต่ไม่เกินสองวาระติดต่อกัน

ให้ประธานกรรมการและกรรมการผู้ทรงคุณวุฒิซึ่งพ้นจากตำแหน่งตามวระนั้นอยู่ปฏิบัติหน้าที่
ต่อไปจนกว่าประธานกรรมการและกรรมการผู้ทรงคุณวุฒิซึ่งได้รับแต่งตั้งใหม่เข้ารับหน้าที่

ข้อ ๗ นอกจากการพ้นจากตำแหน่งตามวระ ประธานกรรมการและกรรมการผู้ทรงคุณวุฒิ
พ้นจากตำแหน่งเมื่อ

(๑) ตาย
(๒) ลาออก
(๓) รัฐมนตรีให้ออก เพราะมีความประพฤติเสื่อมเสีย บอกพร่องต่อหน้าที่ หรือ
หย่อนความสามารถ
(๔) ขาดคุณสมบัติหรือมีลักษณะต้องห้ามตามข้อ ๓

ข้อ ๘ ในกรณีที่ประธานกรรมการหรือกรรมการผู้ทรงคุณวุฒิ พ้นจากตำแหน่งก่อนครบวาระ
ให้คณะกรรมการพิจารณาอุทธรณ์ปฏิบัติหน้าที่ต่อไปได้โดยให้ถือว่าประกอบด้วยกรรมการทำที่มีอยู่
และให้สำนักงานปลัดกระทรวงเสนอชื่อบุคคลซึ่งมีคุณสมบัติและไม่มีลักษณะต้องห้ามตามข้อ ๓
เป็นประธานกรรมการคนหนึ่งหรือกรรมการผู้ทรงคุณวุฒิจำนวนไม่เกินสองเท่าในแต่ละด้านของกรรมการ
ผู้ทรงคุณวุฒิที่พ้นจากตำแหน่งก่อนครบวาระให้ที่ประชุมร่วมพิจารณาให้ความเห็นชอบเป็นประธาน
กรรมการหรือกรรมการผู้ทรงคุณวุฒิจำนวนเท่ากับกรรมการผู้ทรงคุณวุฒิที่พ้นจากตำแหน่งก่อนครบวาระ
ภายในเก้าสิบวันนับแต่วันที่ประธานกรรมการหรือกรรมการผู้ทรงคุณวุฒิพ้นจากตำแหน่ง และเสนอให้
รัฐมนตรีแต่งตั้งเป็นประธานกรรมการหรือกรรมการผู้ทรงคุณวุฒิแล้วแต่กรณี เว้นแต่วาระการแสดง
ตำแหน่งเหลือไม่ถึงหนึ่งรายแปดสิบวันจะไม่แต่งตั้งประธานกรรมการหรือกรมการผู้ทรงคุณวุฒิก็ได้

ให้ผู้ซึ่งได้รับแต่งตั้งให้ดำรงตำแหน่งแทนอยู่ในตำแหน่งเท่ากับวระที่เหลืออยู่ของผู้ซึ่งตนแทน

ข้อ ๙ ภายในเก้าสิบวันก่อนครบวาระการดำรงตำแหน่งของประธานกรรมการและกรรมการผู้ทรงคุณวุฒิตามที่กำหนดไว้ ในข้อ ๕ วรรคหนึ่งและวรรคสอง เพื่อดำรงตำแหน่งแทนประธานกรรมการและกรรมการผู้ทรงคุณวุฒิ ซึ่งพ้นจากตำแหน่งตามวาระ

ให้ไว้ ณ วันที่ ๑๕ เมษายน พ.ศ. ๒๕๖๓

สุวิทย์ เมษินทรีย์

รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา 67 แห่งพระราชบัญญัติ
การอุดมศึกษา พ.ศ. 2562 กำหนดให้มีคณะกรรมการพิจารณาอุทธรณ์ซึ่งรัฐมนตรีว่าการกระทรวง
การอุดมศึกษา วิทยาศาสตร์ วิจัยและนวัตกรรมแต่งตั้งโดยความเห็นชอบของที่ประชุมร่วมคณะกรรมการ
การอุดมศึกษาและความกรรมาฏฐานการอุดมศึกษา ทำหน้าที่พิจารณาอุทธรณ์ตามมาตรา 68
โดยจำนวน องค์ประกอบ หลักเกณฑ์ และวิธีการได้มา คุณสมบัติและลักษณะต้องห้าม วาระการดำรงตำแหน่ง
และการพ้นจากตำแหน่งของคณะกรรมการพิจารณาอุทธรณ์ ให้เป็นไปตามที่กำหนดในกฎกระทรวง
จึงจำเป็นต้องออกกฎกระทรวงนี้